வா. எடுத்துக்கொள்.
எங்கள் காணிக்கை.
அப்பா!
இல்லை, அங்கேயே இரு, மகனே. வெளிச்சத்தைவிட்டு நகராதே.
நீ என்ன செய்வதாக இருந்தாலும் ஒருபோதும் வெளிச்சத்தைவிட்டு நகராதே.
இதை எடுத்துக்கொள்.
அப்பா!
மந்திர கிண்ணம்
கிண்ணம் பௌர்ணமியன்று மட்டுமே வேலை செய்யும் என்று குறிப்பேட்டில் இருக்கிறது,
அதோடு இன்று பௌர்ணமி நாள்.
மந்திர கிண்ணம் என்று அழைக்கப்படும் இந்தக் கலைப்பொருளை எதிர்காலத்தைப் பார்ப்பதற்கோ
அப்பாவின் ஆவியுடன் பேசுவதற்கோ பயன்படுத்த முடியும்.
ஆவி என்று சொல்லாதே. அப்பா இறக்கவில்லை.
அவர் இறந்துவிட்டார் என்று நாம் சொல்லவில்லை, செல்லம்,
ஆனால் நாம் செய்வது வேலை செய்கிறது என்பதற்கான உத்தரவாதம் நமக்கு வேண்டும்.
ஆம். இந்த மந்திர கிண்ணம் மூலம் நாம் அப்பாவிடம் பேசினால்,
நம்மால் அவரைக் காப்பாற்ற முடியும் என்ற நம் அனுமானத்தை அது உறுதி செய்யும்.
ஒரு வாய்ப்பு கிடைத்தாலும், அதை முயற்சிக்க வேண்டும்.
இரவு உணவுக்குப் பிறகு, அந்த மந்திர கிண்ணத்தை கண்டுபிடிப்போம்.
அது வேலை செய்து நான் பார்த்ததே இல்லை என்பதை நான் ஒப்புக்கொள்ளத்தான் வேண்டும்,
ஆனால் அது இருக்கும் இடம் எனக்கு நன்றாகத் தெரியும்.
இது இன்னொரு பாதுகாப்பு ஏற்பாடா?
நிச்சயமாக.
இந்த கதவுகளில் பெரும்பாலானவற்றை வெளியில் இருந்து மட்டுமே திறக்க முடியும்.
இதோ.
அங்கேயா?
ஆனால் அங்கே மிகவும் இருட்டாக இருக்கிறது.
கவலைப்படாதீர்கள்.
இருட்டு சில சமயங்களில் ஆச்சரியங்களைத் தரும்.
நான் ஆச்சரியங்களை மிகவும் வெறுக்கிறேன்.
ஆஹா. இது அழகாக இருக்கிறது.
செலஸ்டியத்துக்கு வரவேற்கிறேன்.
இந்த கலைப்பொருட்கள் எல்லாமே விண்வெளி சம்பந்தப்பட்டவை.
என் ஹார்மோனிகா இசைக்கருவியை வாசிக்க இங்கே அடிக்கடி வருவேன்.
அதன் ஒலி ஆச்சரியப்படும் விதமாக உயிரோட்டத்தோடு இருக்கும்.
-அலெக்ஸ் ஹார்மோனிகாவை வாசிப்பார். -நிச்சயமாக.
யாரிடமிருந்து கற்றுகொண்டேன் என்று நினைக்கிறீர்கள்?
இதுதான் அந்த மந்திர கிண்ணமா?
வசீகரிக்கும் வடிமைப்பு.
சரி, எனவே இதை எப்படி வேலை செய்ய வைப்பது? நாம் எப்படி அப்பாவிடம் பேசுவது?
இன்னொரு உலகத்திலுள்ள அன்புக்குரியவரிடம் பேசுவதற்கு, நாம் பாத்திரத்தில் தண்ணீரை
நிரப்ப வேண்டும் என்று குறிப்பேட்டில் இருக்கிறது.
அதை நான் செய்கிறேன்.
நீ என்ன செய்கிறாய் என்று உனக்கு உறுதியாகத் தெரியுமா?
குறிப்பேட்டில் இருப்பதைத்தான் படிக்கிறேன்.
சரி.
எதுவும் நடக்கவில்லை.
ஏன் எதுவும் நடக்கவில்லை?
அவசரப்படுத்தாதே.
அடுத்து, நாம் அழைப்பவரின் தனிப்பட்ட பொருள் நமக்குத் தேவை.
இந்த சாவிக்கொத்து அலெக்ஸுடையது.
போன வருட தந்தையர் தினத்துக்காக நாங்கள்தான் அதை அவருக்குக் கொடுத்தோம்.
புதிய ஒன்றை அவருக்கு வாங்கித் தருவோம். சத்தியமாக.
அதை கிண்ணத்தில் போடு.
இது வேலை செய்கிறது.
அடுத்து என்ன?
அது.
ஹோரஸ், குறிப்பேட்டில் என்ன போட்டிருக்கிறது?
தண்ணீரால் பக்கங்கள் சேதமாகியிருக்கின்றன.
என்னால் மீதியை படிக்க முடியவில்லை.
சரி. நான் இதை நிறுத்தப் போகிறேன்.
எல்லாவற்றையும் படிக்கும் முன்பு நாம் செய்வதை நன்றாக தெரிந்துகொள்ள வேண்டும்.
ஆனால், அம்மா, இன்றுதான் பௌர்ணமி.
ஆம், நமக்கு அடுத்த வாய்ப்பு கிடைக்க ஒரு மாதம் ஆகிவிடும்.
நாம் இதைச் செய்ய வேண்டும்...
நீ என்னவாக இருந்தாலும், என்னைவிட்டு தள்ளிப் போ.
எல்லோரும், இந்தப் பக்கம் வாருங்கள்.
என்ன அது? அது கிண்ணத்தில் இருந்து வெளியே வந்தது.
அதைப் பற்றி எதுவும் இதில் குறிப்பிடவில்லை.
இதனால்தான் எல்லா தகவல்களும் இல்லாமல் நாம் இதை முயற்சித்திருக்கக் கூடாது.
இப்போதே அப்பாவிடம் பேசவில்லை என்றால், நாம் செய்வது வேலை செய்கிறதா என்று நமக்குத் தெரியாது.
ஆபத்தின் அளவு ஏற்றுக்கொள்ளும் அளவுதான் என்று தோன்றியது.
பரவாயில்லை, ரஸ். நாமே இதை சரிசெய்வோம்.
நாம் சரிசெய்யும் வரை இந்த வாயில் அதை அங்கேயே அடைத்து வைத்திருக்கும் என்று நம்புவோம்.
ஸ்டான்லி! ஸ்டான்லி எங்கே?
தயவுசெய்து கதவைத் திறங்கள்.
ஸ்டான்லி!
சீக்கிரம். அது என்னோடு இன்னும் இங்கே இருக்கிறது.
இது திறக்காது.
முள் செடி பொறிமுறையில் சிக்கியிருக்கிறது.
நாங்கள் உன்னை அங்கிருந்து காப்பாற்றுவோம், ஸ்டான்லி. கொஞ்சம் பொறு.
இதை வெட்ட ஏதாவது ஒன்றைக் கண்டுபிடிக்க வேண்டும்.
நான் பார்த்துக்கொள்கிறேன்.
நீ அதை வேகமாக செய்ய வாய்ப்பிருக்கிறதா?
இந்த கத்தி எவ்வளவு வேகமாக நகர முடியுமோ அவ்வளவு வேகமாக அறுக்கிறேன்.
இந்த முள் செடி எவ்வளவு வலுவானது என்று உனக்கே தெரியும்.
ஹலோ?
கிண்ணத்திலிருந்து வெளிவந்த அந்த உயிரினத்திற்கு வெளிச்சத்தைக் கண்டால் பயம் என்று நினைக்கிறேன்.
நல்லது. மின்சார விளக்கை பிடித்துக்கொண்டே தற்காப்பு நிலையில் இரு.
என்னால் முடிந்ததை செய்கிறேன்.
நான் அவனை அங்கே சிக்கவைத்ததை என்னால் நம்ப முடியவில்லை.
நான்தான் மிகவும் மோசமான நண்பன்.
இது வேலை செய்ய வேண்டும் என்று எல்லோரும் விரும்பினோம்.
சில சமயங்களில் நம்பிக்கை நம் முடிவை குழப்பிவிடும்.
ஆம். நீங்கள் தவறான முடிவை எடுத்தீர்கள்.
விளையாடினேன். எப்போதும் நான்தான் கெடுப்பேன்.
அந்த உயிரினத்தை எப்படி திரும்ப கிண்ணத்துக்குள் அனுப்புவது என்பதை கண்டுபிடிக்க வேண்டும்.
ஆனால் எப்படி? குறிப்பேட்டில் இருக்கும் வழிமுறைகள் அரைகுறையாக இருக்கின்றன.
எனக்கு ஒரு யோசனை.
நல்ல வேலை செய்தாய், செல்லம். எந்த வார்த்தையையாவது படிக்க முடிகிறதா?
சில பகுதிகள் இன்னமும் அழுக்காக இருக்கின்றன,
ஆனால் நிலவொளிக்கும் அந்த உயிரினத்தை துரத்துவதற்கும்
ஏதோ சம்பந்தம் இருப்பது போல தெரிகிறதா?
கூரையில் ஒரு ஓட்டை தெரிகிறது.
கிட்டத்தட்ட ஒரு சுரங்க வாயில் போல.
அதனால்தான் கோர்னீலியஸ் அதை அங்கே வைத்திருக்கிறார்.
அது நிலவொளிக்காக.
துவாரத்தின் இன்னொரு வாயில் எங்கே இருக்கிறது என்று கண்டுபிடிக்க வேண்டும்.
ஆனால் இன்னமும் இந்த கிண்ணம் எப்படி வேலை செய்யும் என்று நமக்குத் தெரியாது.
இதைப் பற்றி தெரிந்த ஒருவரை நாம் கண்டுபிடிக்க வேண்டும்.
உங்கள் அருங்காட்சியக தோழி? ஓல்மெக் குட்டிகள் விஷயத்தில் அவர்தான் உதவி செய்தார்.
-சரிதான். ஜார்ஜியாவுக்குத் தெரிந்திருக்கலாம். -அருமை. நாம் பிரிய வேண்டிய நேரம் வந்துவிட்டது.
நீங்கள் சென்று கிண்ணத்தைப் பற்றி கண்டுபிடியுங்கள்.
நான் இங்கேயே இருந்து நிலவொளியைப் பற்றி கண்டுபிடிக்கிறேன்.
நாங்கள் சீக்கிரம் வந்துவிடுவோம்.
அதிர்ஷ்டம் உண்டாகட்டும்.
சரி. சாகாமல் இருக்க முயற்சி செய், சகோ.
உதவவில்லை, பேண்டோரா.
உன்னால் செய்ய முடியும்.
அது சரிதான்.
என்னால் செய்ய முடியும்.
ஆனால் நீ அதை வேகமாகச் செய்ய ஏதாவது வழி இருக்கிறதா?
ஜார்ஜியா, இவ்வளவு நேரம் விழித்திருந்ததற்கு மிக்க நன்றி.
நாங்கள் அதை நிஜமாகவே பாராட்டுகிறோம்.
ஒரு மந்திரக் கிண்ணம்.
அது மிகவும் சுவாரஸ்யமானது.
இது எதற்கு?
அலெக்ஸின் புத்தகத்திற்கான சில ஆராய்ச்சிகள்.
இவற்றைப் பற்றி உங்களுக்கு ஏதாவது தெரியுமா? எப்படி வேலை செய்யும் என்று?
கோட்பாட்டளவில் கேட்கிறாய், சரிதானே?
நீ நிஜமாகவே மந்திரக் கிண்ணங்களை நம்ப மாட்டாய் என்று உறுதியாக நம்புகிறேன்.
ஏன்? அது அவ்வளவு சாத்தியமற்றது இல்லை.
நிச்சயமாக, கோட்பாட்டளவில்தான்.
துரதிர்ஷ்டவசமாக, தெரியாது.
ஆனால் இதைப் பற்றி தெரிந்த ஒருவரை எனக்குத் தெரியும்.
அவர் எதிர்காலத்தைக் கணிக்க பயன்படும் கலைப்பொருட்களில் நிபுணத்துவம் பெற்றவர்.
நீல் பெக்மின்.
எனக்கு அவரை தனிப்பட்ட முறையில் தெரியாது, அவருடைய நற்பெயரால் மட்டுமே தெரியும்.
நீல் மிகவும் விசித்திரமானவர் என்ற வதந்தி இருக்கிறது.
அவர் வீட்டை விட்டு வெளியே வருவதில்லை.
புரிந்தது. மீண்டும் நன்றி, ஜார்ஜியா.
லேரி, நீ இன்னும் இருக்கிறாயா?
இந்த மிருகம் குறிப்பாக என் மீது வெறித்தனமாக இருப்பது போல தெரிகிறது!
இருக்கிறேன். இன்னும் அறுத்துக்கொண்டிருக்கிறேன்.
தயவுசெய்து பேசிக்கொண்டே இரு.
இந்த அமைதி பீதியடையச் செய்கிறது.
எது உன்னை அமைதிப்படுத்தும் என்று எனக்குத் தெரியும்.
லேரி, நீ இருக்கிறாயா?
இது நான் கேட்டதற்கு நேர்மாறானது.
இதோ, நண்பா. உன் சிக்கலுக்கான தீர்வு.
ஆனால் உனக்கு இதன் ஒலி பிடிக்காது.
இந்த முறை விதிவிலக்கு தருகிறேன்.
அன்புக்குரிய ஸ்பானியப் பெண்களே, உங்களிடம் விடைபெறுகிறேன்
பயணத்திற்கான ஆணைகளை பெற்றிருக்கிறோம்...
அந்த இசை.
அது அப்ஸர்வேட்டரியில் இருந்து வருகிறது.
நிச்சயமாக!
அதைக் கண்டுபிடித்துவிட்டேன்.
நான் கட்டிடத்தின் உச்சியில் இருக்கிறேன். கேட்கிறதா, ஸ்டான்லி?
ஆம், நீ பேசுவது கேட்கிறது.
நான் நிலவொளியை கொஞ்சம் அங்கே பாய்ச்சுகிறேன். காத்திரு.
என்னால இன்னும் காத்திருக்க முடியாது.
சிறுமியே போய்விடு.
என்ன? நான் சிறுமி இல்லை.
நீ எந்த அளவில் இருந்தாலும், தயவுசெய்து போய்விடு.
என் கதவைத் தட்ட தவறான இரவைத் தேர்ந்தெடுத்திருக்கிறாய்.
திரு. பெக்மின், தயவுசெய்து.
இதைப் பற்றி நாங்கள் உங்களிடம் பேச வேண்டும்.
இவ்வளவு விளக்குகள், மிகவும் சூடாக இருக்கின்றன.
இதோ.
இது உங்களுக்கு பழகிவிடும்.
இப்போது, அந்த கிண்ணத்தை எங்கே கண்டுபிடித்தீர்கள்?
அது எங்கள் அடித்தளத்தில் இருந்தது.
இவற்றைப் பற்றி உங்களுக்கு தெரியும் என்று சொன்னார்கள்.
எனக்கு அவற்றைப் பற்றி ஏராளமாக தெரியும்.
அந்த பயங்கரமான மந்திரக் கிண்ணங்களால் என் குடும்பமே சபிக்கப்பட்டது.
என்னை நம்புங்கள், குடும்ப சாபங்கள் பற்றி எங்களுக்குத் தெரியும்.
தயவுசெய்து, திரு. பெக்மின்.
நீல்.
உங்களின் உதவி எங்களுக்குத் தேவை.
நான் ஏன் உங்களுக்கு உதவ வேண்டும்?
இந்தக் கிண்ணத்தில் வந்த ஏதோ ஒன்றால் எங்கள் நண்பன் ஆபத்தில் இருக்கிறார்.
அது அவனை சிக்கவைத்திருக்கிறது, எங்களுக்கு அதிக நேரம் இல்லை.
நீங்கள் ஒரு தூதரை விடுவித்தீர்களா?
நீங்கள் காணிக்கை கொடுக்கவில்லையா?
என்ன காணிக்கை?
ஓ, இல்லை. இது மோசமானது.
நாங்கள் செய்த அதே தவறை நீங்களும் செய்துவிட்டீர்கள்.
-நீங்கள் விதிகளைப் பின்பற்றவில்லை. -விதிகளா?
இந்த செயல்முறையில் இரண்டு குறிப்பிட்ட பகுதிகள் இருக்கின்றன.
நீங்கள் தொடர்புகொள்ள விரும்பும் நபரின் ஒரு தனிப்பட்ட பொருளுடன்
கிண்ணத்தை வேலை செய்யவைக்கிறீர்கள்.
நாங்கள் அந்த பகுதியை செய்தோம்.
மிக முக்கியமான பகுதி ஒரு காணிக்கை கொடுப்பது.
பௌர்ணமி நிலவின் வெளிச்சத்தில் அர்த்தமுள்ளது ஏதோவொன்றை கிண்ணத்திற்குள் போட வேண்டும்.
அது தூதரை சமாதானப்படுத்தும்.
ஒரு காணிக்கை!
அதுதான் ரஸ்ஸால் படிக்க முடியாததாக இருக்க வேண்டும்.
இப்போது தூதுவர் இங்கே இருக்கிறார், அதை எப்படி துரத்துவது?
கிண்ணத்தில் காணிக்கையை போடுவதன் மூலம்.
ஆனால் இந்த கட்டத்தில், அது அவ்வளவு எளிதல்ல.
என் மூதாதையர் நீண்ட காலத்திற்கு முன்பு ஒரு தூதரை வெளியே விட்டார்,
அப்போதிலிருந்து ஒவ்வொரு பெக்மினையும் அது வேட்டையாடுகிறது.
எங்களுக்கு புரியும்படி சொல்லுங்கள்.
ஒருவேளை நாங்கள் எங்களுக்கான தீர்வைக் கண்டுபிடித்து உங்களுக்கும் உதவலாம்.
நீண்ட காலத்திற்கு முன்பு என் குடும்பத்திடம் அந்த மந்திரக் கிண்ணம் இருந்தது.
எல்லா பெக்மின்களுக்கும் அந்த மந்திரக் கிண்ணத்தை பயன்படுத்தும் திறமை இருந்தது.
இது எல்லாம் என் கொள்ளுத்தாத்தா ஆர்தரிடம் இருந்து தொடங்கியது.
துக்கப்படுபவர்கள் தங்கள் அன்புக்குரியவர்களுடன் மீண்டும்
பேச அனுமதிக்கும் தூய நோக்கத்துடன் அவர் அந்த மந்திரக் கிண்ணங்களைப் பயன்படுத்தினார்.
இருந்தாலும், அவர் ஒரு கலைப்பொருள் சேகரிப்பாளரைச் சந்தித்தபோது அது மாறியது.
அந்த சேகரிப்பாளர் இந்த கிண்ணங்களின் நோக்கத்தை மாற்றினார்.
இறந்தவர்களுடைய உரிமை கோரப்படாத பொக்கிஷங்களை
கண்டுபிடித்து அதை சுரண்டுவதற்கு அவர்களை தொந்தரவு செய்தார்.
அவர் விரும்பியதைப் பெறும்வரை அவர்களின் ஆன்மாவை அவர் சாந்தியடைய விடவில்லை.
அவர் இறுதியாக போதுமானதை பெறும் வரை அந்த சேகரிப்பாளர் ஆர்தரை
வற்புறுத்தி அதை செய்யவைத்தார்.
கடைசியாக ஒருமுறை அதைப் பயன்படுத்த ஆர்தர் ஒப்புக்கொண்டார், பிறகு அவர் கதை முடிந்தது.
ஆனால் அந்த சேகரிப்பாளர் அவரை ஏமாற்றி காணிக்கையை கொடுக்கப்படும் முன்பு
அந்த கிண்ணத்தைத் திருடிவிட்டார்.
எனவே செலுத்தப்படாத கடனுக்கான தண்டனையாக தூதர் ஆர்தரை எடுத்துக்கொண்டார்.
தூதுவர் அன்றிலிருந்து இருட்டில் வாழ்ந்து வருகிறார்.
ஒவ்வொரு பௌர்ணமி அன்றும் அடுத்த பெக்மினுக்கு வரும்.
நாங்கள் எங்கே சென்றாலும், அது பின்தொடர்கிறது.
என் சொந்த அப்பா காணிக்கை கொடுக்க முயற்சிப்பதை நான் பார்த்திருக்கிறேன்.
இந்த பாக்கெட் வாட்ச்சை.
ஆனால் கிண்ணம் இல்லாமல், தூதர் அதை எடுத்துக்கொள்ளவில்லை.
அதனால்தான் எப்போதும் ஒளியில் வாழ்கிறீர்கள்.
இருட்டு இல்லையென்றால், தூதுவர் இல்லை.
ஆனால் அது ஒவ்வொரு நொடியும், ஒவ்வொரு நாளும் என்னைப் பார்ப்பதை என்னால் உணர முடிகிறது.
அது பயங்கரமானது.
நீல், அந்த சேகரிப்பாளர் எங்கள் மூதாதையர் என்று நினைக்கிறேன்.
அப்படியா?
பாருங்கள், யாரோவொரு கேவலமான மூதாதையர் சில மோசமான விஷயங்களைச் செய்திருக்கலாம்.
இப்போது அதை சரிசெய்வது எங்கள் வேலையாகிவிட்டது.
இந்த சாபத்துக்கு தீர்வு கண்டுபிடிக்க முடியாது.
அது என் அப்பாவையும், என் தாத்தாவையும் விழுங்கியது.
இது முடிவற்ற சுழற்சி.
யார் சொன்னது? நீங்கள் சுழற்சியை உடைக்கலாம். அதைத்தான் நாங்கள் செய்ய முயற்சிக்கிறோம்.
நாம் அதை சேர்ந்து செய்யலாம்.
நண்பா, உனக்கு ஒன்றுமில்லையே?
கடவுளே.
-அங்கே என்ன நடக்கிறது? -நான் மின்சார விளக்கை உடைத்துவிட்டேன் போல.
அது என்னை இதை கீழே போட வைத்தது.
நாங்கள் வருகிறோம்!
இது ஏன் வேலை செய்யவில்லை?
ஏதாவது அதிர்ஷ்டம் இருக்கிறதா? எனக்கு வெளிச்சம் குறைகிறது.
இல்லை. நான் முயற்சிக்கும் ஒவ்வொரு உள்ளமைவும் நிலவொளியை செலஸ்டியதுக்கு
திருப்பிவிட மறுக்கிறது.
அது கீழே வரை வராது.
ஒருவேளை புதிய தொலைநோக்கி பழைய தொலைநோக்கியைப் போல் நீண்டதாக இருக்காது.
புதிய தொலைநோக்கியா?
ஆம். உன் தாத்தா 1969-இல் பழையதை மாற்றினார்,
விண்கலம் சந்திரனில் இறங்குவதை பார்க்க.
இது தவறான தொலைநோக்கி.
இது அதுவரை ஒளியை வீசப் போவதில்லை.
தயாரா, திரு. பி?
அப்படித்தான் நினைக்கிறேன்.
முதலில், தண்ணீரில் ஊற்ற வேண்டும்.
இப்போது தனிப்பட்ட பொருள், இல்லையா?
தனிப்பட்ட பொருளைப் போட தேவையில்லை,
பல வருடங்களுக்கு முன்பு என் கொள்ளுத்தாத்தா அதைச் செய்ததால்.
இப்போது, தூதரை வெளியே வர வைக்க.
அது வருகிறது.
நாம் அதை இன்னும் கொஞ்சம் பக்கத்தில் கொண்டுவர வேண்டும்.
நிலவொளி!
ஓ, இல்லை.
இல்லை! நீல்!
இல்லை! அவர்களை விடு!
விடு.
இதோ உனக்கான காணிக்கை! எடுத்துக்கொள்!
நாம் அதை வெளியேற்றிவிட்டோமா?
அப்படித்தான் தெரிகிறது.
உங்களால் முடியும் என்று எனக்குத் தெரியும்!
எங்கள் நண்பனை காப்பாற்ற இதை எடுத்துச்செல்ல வேண்டும்,
ஆனால் வேலை முடிந்ததும் இதை உங்களிடம் திருப்பித் தருகிறோம்.
இல்லை. வைத்துக்கொள்ளுங்கள். மந்திரக் கிண்ணங்களை இனி நான் ஒன்றும் செய்ய விரும்பவில்லை.
நாம் ரஸ்ஸை அழைக்க வேண்டும். நாம் கண்டுபிடித்ததை அவனிடம் சொல்ல வேண்டும்.
என்னை விட்டு விலகி இரு!
ஆம்! அவனை விட்டு விலகி இரு!
தூதரை எப்படி விரட்டுவது என்று தெரிந்துவிட்டது.
அருமை. அங்கே சென்று அது எங்கிருந்து வந்ததோ அங்கேயே திருப்பி அனுப்புங்கள்.
ஸ்டான்லி!
இன்னும் உயிருடன் இருக்கிறாயா, நண்பா?
ஏதோ இருக்கிறேன்.
இப்போது உங்களுக்கு தனிப்பட்ட முறையில் முக்கியமான ஒரு பொருளைத் தூக்கி எறி.
-நான் ஏன் வீச வேண்டும்? -ஏனென்றால் நீதான் அதை வரவழைத்தாய்.
சீக்கிரம்! உனக்கு முக்கியமான ஒன்று. காணிக்கை போல.
அது கட்டணமாக செயல்பட்டு, அது போய்விடும்.
இந்த ஹார்மோனிகா எனக்கு நிறைய மகிழ்ச்சியை தந்தது.
நான் இதை இழப்பதை வெறுக்கிறேன்.
உன்னை இழப்பதை நாங்கள் வெறுக்கும் அளவுக்கு இல்லை.
நீ இனிமையானவன்.
நீ இறக்கவில்லை என்பதில் மகிழ்ச்சி.
இந்த பிரச்சினையை தனியாக சரிசெய்வது வேதனையாக இருந்திருக்கும்.
எனக்குத் தெரிந்த லேரி இவன்தான்.
அது பாதுகாப்பாக இருக்கிறதா? சரியான நேரத்தில் ஸ்டான்லிக்கு வெளிச்சம் கிடைத்ததா?
நல்ல வேலை செய்தாய், ரஸ்.
நன்றி, அம்மா. ஆனால் நீங்கள் திரும்பி வந்ததில் மிக்க மகிழ்ச்சி.
நண்பர்களே, திரு. பியின் இடத்தில் நடந்தது போல மந்திரக் கிண்ணத்தில் இருக்கும்
தண்ணீர் தெளிவாக இல்லை.
இன்னும் கருப்பாகத்தான் இருக்கிறது.
ஓ, இல்லை. மறுபடியும் வேண்டாம்.
என்னை அதோடு சண்டையிட விடுங்கள்.
அந்த மை போன்றது என் நண்பர்களை துரத்தியதற்கு அதை வருத்தப்பட வைக்கிறேன்.
ஹலோ?
-அப்பா? -அப்பா?
பிள்ளைகளே?
-அப்பா! -அது நீங்களா?
-ஆம்! -ஹேய், அப்பா!
அலெக்ஸ், உங்கள் குரல் கேட்க மிகவும் நன்றாக இருக்கிறது.
நீங்கள் எங்கே இருக்கிறீர்கள்?
எனக்குத் தெரியாது.
நான் ஒருவிதமான இருண்ட வெற்றிடத்தில் இருக்கிறேன்.
நான் எங்கே இருக்கிறேன் என்று சொல்ல முடியவில்லை.
எங்களைப் பார்க்க முடிகிறதா, அப்பா?
நீங்கள் எதையாவது பார்க்க முடிகிறதா?
என்னால் உங்களை பார்க்க முடியவில்லை, ஆனால் கேட்க முடிகிறது.
ஏறக்குறைய ஏதோ நகரும் ஒலி போன்ற மற்ற விஷயங்களும் எனக்குக் கேட்கிறது.
நகரும் ஒலியா? என்ன மாதிரி?
எனக்குத் தெரியவில்லை.
ஆனால் அவை என்னவாக இருந்தாலும், அவை என் பேச்சைக் கேட்பதை நான் விரும்பவில்லை.
அவை நெருங்கி வருகின்றன.
நான் எங்கு ஓடினாலும் அவற்றிடம் இருந்து தப்பிக்க முடியாது.
உங்கள் காணொளிகளைப் பார்த்தோம்.
ஒரு கலைப்பொருளைத் திருப்பிக் கொடுத்து, மணல் கடிகாரம் மணலை மேலே விழச் செய்தோம்.
நீங்கள் செய்தீர்களா? அது வேலை செய்யுமா என்று வியந்திருக்கிறேன்.
இப்போது அது எல்லாம் எப்படி இணைக்கப்பட்டிருக்கிறது என்பதை நீங்கள் கண்டுபிடிக்க வேண்டும்.
இணைக்கப்பட்டிருக்கிறது.
நம்பிக்கையை இழக்காதீர்கள், அலெக்ஸ்.
நாங்கள் உங்களை வெளியேற்றுவோம்.
நீங்கள் செய்வீர்கள் என்று தெரியும். நான்...
அவர் போய்விட்டார்.
அழாதே, பேண்.
குறைந்தபட்சம் அப்பா உயிருடன் இருப்பது தெரிந்துவிட்டது.
அடுத்த பௌர்ணமி அன்று அவருடன் மீண்டும் பேசுவோம்.
இன்னும் ஒரு மாதம் கழித்தா?
நாள் போவதே தெரியாது, சீக்கிரம் வந்துவிடும்.
ஒரு மாதத்தில் ஏராளமானவற்றை நாம் செய்யலாம்.
வசனத் தமிழாக்கம் அருண்குமார்